2023 1 31
LT
Europos Sąjungos oficialusis leidinys
L 28/29
4.
Ne daugiau kaip trys aprūpinimo laivai aptarnauja ne mažiau kaip dešimt gaubiamaisiais tinklais žvejojančių laivų – jie visi turi plaukioti su valstybės narės vėliava.
Ši nuostata netaikoma tik vieną aprūpinimo laivą naudojančioms valstybėms narėms. 5.
Vieną gaubiamaisiais tinklais žvejojantį laivą vienu metu gali aptarnauti ne daugiau kaip vienas su valstybės narės vėliava plaukiojantis aprūpinimo laivas.
6.
Sąjunga naujų arba papildomų aprūpinimo laivų IOTC leidimus turinčių laivų registre neregistruoja.
32 straipsnis Rykliai 1.
Vykdant bet kokią žvejybą draudžiama laikyti laive, perkrauti ar iškrauti visų Alopiidae šeimai priklausančių rūšių jūrų lapių skerdenas ar skerdenų dalis. 2.
Vykdant bet kokią žvejybą draudžiama laikyti laive, perkrauti ar iškrauti ilgapelekių pilkųjų ryklių (Carcharhinus longimanus) skerdenas ar skerdenų dalis; šis reikalavimas netaikomas žvejybos laivams, kurių bendrasis ilgis yra ne didesnis kaip 24 m ir kurie žvejybos operacijas vykdo tik valstybės narės, su kurios vėliava plaukioja, išskirtinėje ekonominėje zonoje, jeigu jų laimikis skirtas tik vietos vartojimo reikmėms. 3.
Atsitiktinai sužvejotų 1 ir 2 dalyse nurodytų rūšių egzempliorių negalima sužaloti ir jie turi būti tuojau pat paleidžiami.
33 straipsnis Raguotosios rajos 1.
Sąjungos žvejybos laivams draudžiama žvejoti raguotąsias rajas (Mobulidae šeimos, kuri apima Manta ir Mobula gentis) ir laikyti laive, perkrauti, iškrauti, sandėliuoti, siūlyti parduoti arba parduoti jų skerdenas arba skerdenų dalis, išskyrus atvejus, kai sužvejotos žuvys tiesiogiai suvartojamos žvejų šeimose (natūrinė žvejyba).
Tačiau smulkiosios žvejybos (žvejybos, kitos nei paviršinė žvejyba, t. y. žvejyba gaubiamaisiais tinklais, kartinėmis ūdomis, žiauniniais tinklais, rankinėmis ūdomis ir velkamosiomis ūdomis žvejojančiais laivais, arba žvejyba ūdomis, vykdoma laivais, įregistruotais IOTC leidimą turinčių laivų registre) metu atsitiktinai sužvejotos raguotosios rajos gali būti iškraunamos vietos vartojimo reikmėms. 2.
Vos pastebėję raguotųjų rajų tinkle, ant kabliuko ar denyje, visi žvejybos laivai, išskyrus natūrinę žvejybą vykdančius žvejybos laivus, tuojau pat paleidžia jas gyvas ir nesužalotas, kiek tai praktiškai įmanoma, tai padarydami tokiu būdu, kad tiems žuvų egzemplioriams būtų padaryta kuo mažesnė žala.
6 skirsnis S P R FM O kon ve n c i j o s r a j o n as
34 straipsnis Pelaginių žuvų žvejyba 1.
Tik tos valstybės narės, kurios 2007 m., 2008 m. arba 2009 m. aktyviai vykdė pelaginių žuvų žvejybos veiklą SPRFMO konvencijos rajone, gali žvejoti pelaginių žuvų išteklius tame rajone laikydamosi IH priede nustatytų BLSK. 2.
1 dalyje nurodytos valstybės narės 2023 m. apriboja su jų vėliava plaukiojančių pelaginių žuvų išteklius žvejojančių žvejybos laivų suminę bendrąją talpą tiek, kad ji tame rajone neviršytų bendro Sąjungai nustatyto dydžio – 78 600 GT.